ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
कोविड-19 टीकाकरण: 108वां दिन
भारत में अब तक कोरोना के 15.88 करोड़ से अधिक टीके लगाए गए
बीते 24 घंटे में 18 से 44 आयुवर्ग के 2.15 लाख से अधिक लोगों का टीकाकरण किया गया
बीते 24 घंटे में कोरोना के लगभग 16.5 लाख टीके लगाए गए
कोविड 19 टीकाकरण की उदार और त्वरित तीसरे चरण की रणनीति का कार्यान्वयन 1 मई 2021 से लागू हुआ। नए पात्र जनसंख्या समूहों के लिए पंजीकरण 28 अप्रैल से आरंभ हो चुका है।
आज 12 राज्यों/केंद्रशासित प्रदेशों में 18 से 44 आयुवर्ग के 2,15,185 लोगों ने कोविड टीके की पहली खुराक ली। 18 से 44 आयुवर्ग के लोगों को अब तक दी गई कुल खुराक का विवरण नीचे दी गई तालिका में दिया गया है।
|
|
क्रम संख्या
|
|
राज्य
|
|
कुल
|
|
1.
|
|
छत्तीसगढ़
|
|
1025
|
|
2.
|
|
दिल्ली
|
|
39799
|
|
3.
|
|
गुजरात
|
|
108188
|
|
4.
|
|
हरियाणा
|
|
54946
|
|
5.
|
|
जम्मू और कश्मीर
|
|
5562
|
|
6.
|
|
कर्नाटक
|
|
2353
|
|
7.
|
|
महाराष्ट्र
|
|
73455
|
|
8.
|
|
ओडिशा
|
|
6311
|
|
9.
|
|
पंजाब
|
|
635
|
|
10.
|
|
राजस्थान
|
|
75817
|
|
11.
|
|
तमिल नाडु
|
|
2521
|
|
12.
|
|
उत्तर प्रदेश
|
|
33242
|
||
|
कुल
|
|
403854
देश में लगाये गए कोविड 19 के कुल टीकों की संख्या आज 15.88 करोड़ से पार हो गई। देश में आज रात 8 बजे तक लगभग 16.5 लाख लोगों को टीके की खुराक दी गई।आज रात 8 बजे तक पूरे देश से प्राप्त प्रारंभिक रिपोर्ट के मुताबिक, देशभर में टीका लगवाने वालों की कुल संख्या 15,88,71,435 पहुंच गई।
वित्त मंत्रालय
सीबीडीटी ने 300वें अग्रिम मूल्य निर्धारण समझौते पर हस्ताक्षर किए
केन्द्रीय प्रत्यक्ष कर बोर्ड  ने सितम्बर, 2019 के दौरान 300वें अग्रिम मूल्य निर्धारण समझौते  पर हस्ताक्षर किए हैं। यह भारत के एपीए कार्यक्रम का उल्लेखनीय पड़ाव है, जो फिलहाल अपने सातवें वर्ष में जारी है।
सितम्बर 2019 में 3 एपीए  पर हस्ताक्षर किए गए। इसके साथ ही सीबीडीटी द्वारा हस्ताक्षरित एपीए की संख्या बढ़कर 300 के आंकड़े को छू गई है। चालू वित्त वर्ष के दौरान कुल मिलाकर 29 एपीए  पर हस्ताक्षर किए गए हैं। सितम्बर, 2019 में हस्ताक्षरित द्विपक्षीय एपीए का वास्ता ब्रिटेन से है।
सितम्बर 2019 में हस्ताक्षरित एपीए अर्थव्यवस्था के कई सेक्टरों जैसे कि रिटेल, वस्त्र और उपभोक्ता वस्तुओं से संबंधित हैं। इन समझौतों के दायरे में आए अंतर्राष्ट्रीय सौदों में अन्य बातों के अलावा सॉफ्टवेयर विकास सेवाओं का प्रावधान, अनुबंध पर विनिर्माण, आईटी आधारित सेवाओं का प्रावधान और सहायक सेवाओं का प्रावधान भी शामिल हैं।
एपीए योजना बहुराष्ट्रीय उद्यमों को कर संबंधी निश्चिंतता प्रदान करने में निरंतर अच्छी प्रगति कर रही है। यह गैर-प्रतिरोधी कर व्यवस्था को बढ़ावा देने की सरकारी प्रतिबद्धता का प्रतीक है।
प्रधानमंत्री कार्यालय
प्रधानमंत्री ने अंतर्राष्ट्रीय महिला दिवस पर नारी शक्ति का अभिनंदन किया
प्रधानमंत्री श्री नरेन्द्र मोदी ने अंतर्राष्ट्रीय महिला दिवस पर नारी शक्ति का अभिनंदन किया है।
श्रृंखलाबद्ध ट्वीट में प्रधानममंत्री ने कहा हैः
“महिला दिवस पर, मैं नारी शक्ति और विभिन्न क्षेत्रों में उनकी उपलब्धियों का अभिनंदन करता हूं। भारत सरकार सम्मान और अवसरों पर बल देते हुये अपनी विभिन्न योजनाओं के माध्यम से महिला सशक्तिकरकण पर लगातार ध्यान देती रहेगी।”
“वित्तीय समावेश से लेकर सामाजिक सुरक्षा, बेहतर स्वास्थ्य सुविधा से आवास, शिक्षा से लेकर उद्यमशीलता तक, भारत की विकास यात्रा में नारी शक्ति को अग्रिम मोर्चे पर रखने के लिये असंख्य प्रयास किये गये हैं। आने वाले समय में इन प्रयासों को और अधिक ऊर्जा के साथ जारी रखा जायेगा।”
“आज सायं छह बजे, मैं कच्छ में आयोजित एक कार्यक्रम को सम्बोधित करूंगा, जिसमें हमारे समाज की महिला संतों के योगदानों को रेखांकित किया गया है।
संस्कृति के विभिन्न पक्षों, केंद्र के विभिन्न कल्याणकारी उपायों और अन्य बहुत से बिंदुओं पर ध्यान केंद्रित किया जायेगा। https://t.co/ImLHzdJpEQ"
युवा कार्यक्रम एवं खेल मंत्रालय
गुजरात में खेलो इंडिया योजना के तहत 16 खेल अकादमियों को मान्यता दी गई है: श्री अनुराग ठाकुर
युवा कार्यक्रम और खेल मंत्रालय गुजरात सहित देश में खेलों के विकास के लिए निम्नलिखित योजनाओं को कार्यान्वित करता है :
 खेलो इंडिया योजना  राष्ट्रीय खेल परिसंघों को सहायता  अंतरराष्ट्रीय खेल प्रतिस्पर्द्धाओं के विजेताओं और उनके कोचों को विशेष पुरस्कार  राष्ट्रीय खेल पुरस्कार  मेधावी खिलाड़ियों को पेंशन  पंडित दीनदयाल उपाध्याय राष्ट्रीय खेल कल्याण कोष  राष्ट्रीय खेल विकास निधि, और  भारतीय खेल प्राधिकरण के माध्यम से खेल प्रशिक्षण केंद्रों का संचालन
उपरोक्त योजनाओं के विवरण मंत्रालय और भारतीय खेल प्राधिकरण  की वेबसाइटों पर पब्लिक डोमेन में उपलब्ध है।
युवा कार्यक्रम और खेल मंत्रालय में धनराशि को योजना-वार आवंटित और जारी की जाती है, न कि राज्य-वार। पिछले तीन वर्षों के दौरान मंत्रालय की विभिन्न खेल विकास योजनाओं के तहत 4694.92 करोड़ रुपये आवंटित और 4590.89 करोड़ रुपये जारी किए गए।
खेलो इंडिया योजना के तहत गुजरात में 16 खेल अकादमियों को मान्यता दी गई है। इनमें 38 खेलो इंडिया खिलाड़ियों को खेल का प्रशिक्षण दिया जा रहा है। इसके अलावा भारतीय खेल प्राधिकरण गांधीनगर में एक राष्ट्रीय उत्कृष्टता केंद्र का संचालन कर रहा है, जहां 175 खिलाड़ियों को प्रशिक्षित किया जा रहा है। वहीं, कुल 74 खेलो इंडिया खिलाड़ियों  का चयन किया गया है और उन्हें गुजरात में प्रशिक्षित किया जा रहा है।
यह जानकारी युवा कार्यक्रम और खेल मंत्री श्री अनुराग ठाकुर ने आज राज्यसभा में एक प्रश्न के लिखित उत्तर में दी।
विद्युत मंत्रालय
एनएचपीसी ने रक्तदान शिविर का आयोजन किया
एनएचपीसी, भारत की प्रमुख जल विद्युत कंपनी और विद्युत मंत्रालय के अंतर्गत 'मिनी रत्न' श्रेणी-1 के पीएसयू ने रोटरी क्लब ऑफ फरीदाबाद मिडटाउन के सहयोग से 12 जुलाई 2020 को एनएचपीसी आवासीय कॉलोनी, फरीदाबाद में रक्तदान शिविर का आयोजन किया।
एनएचपीसी के सीएमडी श्री ए के सिंह ने अपनी पत्नी श्रीमती सुधा सिंह के साथ एनएचपीसी के निदेशक  श्री एन के जैन, एनएचपीसी के वरिष्ठ अधिकारियों और रोटरी क्लब के सदस्यों की उपस्थिति में इस शिविर का उद्घाटन किया। इस अवसर पर, श्री ए के सिंह ने कहा कि विश्व को प्रभावित करने वाले कोविड-19 के इस अभूतपूर्व समय में, अस्पतालों में रक्त की कमी की समस्या उत्पन्न हो रही है और एनएचपीसी द्वारा ब्लड बैंकों को सहायता प्रदान करने के एक प्रयास के रूप में इस रक्तदान शिविर का आयोजन किया है। उन्होंने इस पहल की सराहना करते हुए एनएचपीसी के कर्मचारियों और उनके परिवार के सदस्यों से इस भलाई के कार्य से जुड़ने का आग्रह किया। रक्तदान शिविर को अच्छी प्रतिक्रिया मिली और कुल 75 यूनिट रक्त एकत्रित किया गया।
इस अवसर पर रोटरी क्लब ऑफ फरीदाबाद मिडटाउन के पदाधिकारियों, अध्यक्ष श्री पंकज गर्ग, सचिव डॉ. आशीष वर्मा और कोषाध्यक्ष श्री सचिन खोसला ने एनएचपीसी द्वारा इस पहल का आयोजन करने, इस शिविर का संचालन करने और इसे एक सफल कार्यक्रम बनाने के लिए धन्यवाद दिया।
पूरे भारत में कोविड-19 के प्रसार को रोकने में एनएचपीसी अपना योगदान दे रहा है, जैसे कि पीपीई किट, मास्क और सैनिटाइज़र का वितरण, कीटाणुशोधन कार्यक्रम, क्वारंटाइन सुविधाओं का निर्माण, आईसीयू के लिए पोर्टेबल वेंटिलेटर, दुर्घटना गाड़ी, आपातकालीन रिकवरी ट्रॉलियां, ब्लड एनालाइजर, अल्ट्रा साउंड मशीन, एनेस्थीसिया वर्क स्टेशन उपलब्ध कराना आदि। एनएचपीसी अपने परियोजना अस्पतालों और डिस्पेंसरियों के डॉक्टरों की समर्पित टीम के माध्यम से इस महामारी के दौरान 24 x7 चिकित्सा सेवाएं प्रदान कर रहा है।
एसजी/एएम/एके/एसके
(Visitor Counter : 244
वाणिज्य एवं उद्योग मंत्रालय
डीजीएफटी ने अग्रिम प्राधिकरण योजना लागू की, निर्यात उद्देश्यों के लिए इनपुट के शुल्क-मुक्त आयात की अनुमति दी
अग्रिम प्राधिकार और मानक निर्धारण के कार्य में महत्वपूर्ण वृद्धि
विदेश व्यापार महानिदेशालय  विदेश व्यापार नीति के तहत अग्रिम प्राधिकरण योजना लागू करता है, निर्यात उद्देश्यों के लिए इनपुट के शुल्क-मुक्त आयात की अनुमति प्रदान करता है। इनपुट-आउटपुट मानकों के आधार पर क्षेत्र विशेष मानक समितियों द्वारा इनपुट की पात्रता निर्धारित की जाती है।
मानक निर्धारण प्रक्रिया को और अधिक कुशल बनाने के लिए, डीजीएफटी ने पिछले वर्षों में तय किए गए तदर्थ मानकों का एक उपयोगकर्ता-अनुकूल और खोज-योग्य डेटाबेस तैयार किया है। इन मानकों का उपयोग किसी भी निर्यातक द्वारा विदेश व्यापार नीति 2023 में उल्लिखित मानक समिति की समीक्षा की आवश्यकता के बिना भी किया जा सकता है। डेटाबेस डीजीएफटी वेबसाइट  पर उपलब्ध है जो उपयोगकर्ताओं को निर्यात आयात वस्तु विवरण, तकनीकी विशेषताएं या भारतीय टैरिफ वर्गीकरण आईटीसी  कोड का उपयोग करके खोज करने की अनुमति देता है।
डेटाबेस तक पहुंचने के लिए, निर्यातक या कोई भी नागरिक डीजीएफटी वेबसाइट के अंतर्गत सेवाएं->अग्रिम प्राधिकरण/डीएफआईए->तदर्थ मानक पर जा सकते हैं। यदि कोई तदर्थ मानक वस्तु विवरण, निर्दिष्ट अपव्यय से मेल खाता है और प्रक्रिया पुस्तिका  में उल्लिखित प्रावधानों के अनुपालन में है, तो आवेदक "मानक का कोई दोहराव नहीं" के आधार पर अग्रिम प्राधिकरण के लिए आवेदन करने का विकल्प चुन सकता है। यह विकल्प उपयोगकर्ता को एफटीपी/एचबीपी में उल्लिखित प्रावधानों के अधीन, मानक समिति से दोबारा संपर्क किए बिना अग्रिम प्राधिकरण प्राप्त करने, कार्यभार कम करने और तेज़ प्रसंस्करण को सक्षम करने की अनुमति देता है।
यह व्यापार सुविधा उपाय, अग्रिम प्राधिकार और मानक निर्धारण प्रक्रिया को सरल बनाता है, जिससे निर्यातकों के लिए समय की बचत होती है, व्यापार में आसानी होती है और अनुपालन बोझ कम होता है।
युवा कार्यक्रम एवं खेल मंत्रालय
युवा कार्यक्रम एवं खेल मंत्री श्री अनुराग ठाकुर ने 1 से 31 अक्टूबर तक एक महीने के राष्ट्रव्यापी स्वच्छ भारत अभियान की घोषणा की
सरकार मुख्य रूप से एक बार उपयोग होने वाले प्लास्टिक कचरे को समाप्त करने के लिए 1 से 31 अक्टूबर, 2021 तक, एक महीने चलने वाले देशव्यापी स्वच्छ भारत अभियान का शुभारम्भ करेगी। युवा कार्यक्रम एवं खेल मंत्री श्री अनुराग ठाकुर ने आज एक ट्वीट संदेश में इसकी घोषणा करते हुए कहा कि जब हम भारत की स्वतंत्रता के 75 वर्ष मनाने के लिए आजादी का अमृत महोत्सव मना रहे हैं, तो प्लास्टिक मुक्त भारत बनाने का हमारा संकल्प है जो गांधी जी के सपनों का भारत है और हमारे प्रधानमंत्री श्री नरेन्द्र मोदी के दृष्टिकोण पर आधारित है जिसमें स्वच्छता सर्वोच्च प्राथमिकता है। मंत्री महोदय ने सभी से इस अभियान में उत्साहपूर्वक शामिल होने और संकल्प से सिद्धि के लक्ष्य को प्राप्त करने में मदद करने का आग्रह किया है। मंत्री महोदय ने ट्वीट में कहा, स्वच्छता सर्वोच्च है। #आज़ादी का अमृत महोत्सव में आपसी सहयोग से देश को प्लास्टिक कूड़े से आजादी दिलाने के लिए संकल्प से सिद्धि मूल मंत्र द्वारा 1 से 31 अक्टूबर तक चलने वाले #स्वच्छ भारत अभियान कार्यक्रम से जुड़ें।"
श्री अनुराग ठाकुर ने कहा कि यह दुनिया का सबसे बड़ा स्वच्छता अभियान होगा, जिसमें देश के विभिन्न हिस्सों से 75 लाख टन से अधिक कचरा, मुख्य रूप से प्लास्टिक कचरा, इकट्ठा किया जाएगा और इसे 'वेस्ट टू वेल्थ' मॉडल के आधार पर आगे प्रसंस्कृत किया जाएगा। इस अभियान का उद्देश्य "स्वच्छ भारत: सुरक्षित भारत" के मंत्र का प्रचार करना है।
अभियान में भाग लेने के लिए व्यक्ति, संगठन, हितधारक आदि नीचे दिए गए लिंक पर पंजीकरण करा सकते हैं:
https://docs.google.com/forms/d/e/1FAIpQLSfnk5KMQ_bvtk1cFe56oCya0p3semGoKY5vEOJDdPtxzWAdaA/viewform
उप राष्ट्रपति सचिवालय
उपराष्ट्रपति ने पूर्व प्रधानमंत्री श्री नरसिम्हा राव को उनकी जयंती पर श्रद्धांजलि अर्पित की
उपराष्ट्रपति ने आर्थिक सुधारों को शुरू करने में श्री राव की अग्रणी भूमिका को स्मरण किया
हाल के वर्षों में भारत के सबसे तेजी से बढ़ती अर्थव्यवस्था के रूप में उभरने का व्यापक श्रेय श्री राव को दिया जाना चाहिए: उपराष्ट्रपति
उपराष्ट्रपति श्री एम. वेंकैया नायडू ने आज पूर्व प्रधानमंत्री श्री पी वी नरसिम्हा राव को उनकी जयंती पर विनम्र श्रद्धांजलि अर्पित की। उपराष्ट्रपति ने एक ऐसी विषम परिस्थिति में आर्थिक सुधारों को शुरू करने में श्री राव द्वारा निभाई गई अग्रणी भूमिका को स्मरण किया जब भारतीय अर्थव्यवस्था पतन के कगार पर पहुंच गई थी।
एक फेसबुक पोस्ट में श्री नायडू ने देश की अर्थव्यवस्था को उदार बनाने के लिए श्री राव द्वारा शुरू किए गए विभिन्न उपायों का उल्लेख किया। उपराष्ट्रपति ने स्मरण करते हुए कहा, ‘श्री राव ने लाइसेंस राज के तहत लगाई गई पाबंदियों को खत्म करने, लालफीताशाही को कम करने तथा भारतीय उद्योगों को और भी अधिक प्रतिस्पर्धी बनाने की अथक कोशिश की।’
उपराष्ट्रपति ने इस ओर ध्यान दिलाया कि पूर्व प्रधानमंत्री ने व्यापार उदारीकरण और वैश्विक अर्थव्यवस्था, विशेषकर पूर्व एशियाई अर्थव्यवस्थाओं के साथ भारतीय अर्थव्यवस्था को पुन: एकीकृत करने की नींव रखी थी। उपराष्ट्रपति ने कहा, ‘यह एक महत्वपूर्ण बदलाव था क्योंकि पहले की सरकारों की अंतर्मुखी आर्थिक उन्मुखीकरण से निकल कर वैश्विक एकीकृत विकास की नई धारा से जुड़ने की प्रक्रिया शुरू हो रही थी।’
श्री नायडू ने कहा, ‘वे एक सुधारक थे और वे चाहते थे कि दुनिया में कहीं भी जो कुछ भी बेहतर हो रहा है, उससे भारत अवश्य ही सीख ले। वे चाहते थे कि संकट को एक अवसर में बदल दिया जाए।’
उपराष्ट्रपति ने कहा कि बाद के वर्षों में भारत की जीडीपी में वृद्धि और हाल के वर्षों में देश के सबसे तेजी से बढ़ती अर्थव्यवस्था के रूप में उभरने का व्यापक श्रेय श्री राव को दिया जाना चाहिए।
आर्थिक सुधारों को जारी रखने की आवश्यकता पर देश में धीरे-धीरे व्यापक सहमति बनने की ओर ध्यान दिलाते हुए उपराष्ट्रपति ने कहा कि पूर्व प्रधानमंत्री श्री अटल बिहारी वाजपेयी ने सुधारों में तेजी लाई, जबकि वर्तमान प्रधानमंत्री श्री नरेन्द्र मोदी सुधारों को और भी अधिक तेजी से आगे बढ़ा रहे हैं।
श्री राव द्वारा राष्ट्रीय परमाणु सुरक्षा के लिए भी एक मजबूत नींव रखे जाने की ओर ध्यान दिलाते हुए उपराष्ट्रपति ने कहा, ‘विदेश नीति में भी उन्होंने अनेक साहसिक कदम उठाए। उन्होंने इजरायल के साथ राजनयिक संबंध बहाल किए। उन्होंने भारत और अमेरिका को एकजुट करके उनके बीच दशकों से ठंडे पड़े संबंधों में नई जान फूंकी।’
उपराष्ट्रपति ने कहा कि पंजाब और कश्मीर में अलगाववादी आंदोलनों को नियंत्रित करने में भी पूर्व प्रधानमंत्री काफी हद तक सफल रहे।
उपराष्ट्रपति ने कहा कि ‘पूरब की ओर देखो ’ नीति का शुभारंभ और स्थानीय निकायों को सशक्त बनाने वाले संविधान के 73वें और 74वें क्रांतिकारी संशोधनों को पारित करना, ये सभी प्रधानमंत्री के रूप में श्री राव के कार्यकाल में ही हुए।
रक्षा मंत्रालय
रक्षा मंत्री राजनाथ सिंह ने एनसीसी के एक महीने के संविधान दिवस युवा क्लब अभियान का शुभारंभ किया, युवाओं से संवैधानिक अधिकारों और कर्तव्यों के संबंध में जागरूकता के प्रसार का आह्वान किया
रक्षा मंत्री राजनाथ सिंह ने नेशनल कैडेट कोर  द्वारा आयोजित एक महीने के राष्ट्रव्यापी संविधान दिवस युवा क्लब गतिविधि कार्यक्रम का नई दिल्ली से वीडियो कॉन्फ्रेंसिंग के माध्यम से शुभारंभ किया। इस कार्यक्रम का उद्देश्य देश भर में लोगों में भारतीय संविधान के बारे में जागरूकता के प्रसार के लिए युवाओं को सक्रिय करना है।
अपने उद्घाटन भाषण में रक्षा मंत्री ने देश के युवाओं से संविधान की मूल भावना को समझने और उसके आदर्शों को हासिल करने के लिए निष्ठा के साथ काम करने का आग्रह किया। उन्होंने कहा कि कई वर्षों की गहन चर्चा और संवाद के बाद हमारा संविधान बना है। हमारे संविधान की प्रस्तावना “हम” के साथ आरंभ होती है और इस तरह से यह हम सब पर निर्भर करता है कि कैसे हम अपने देश और अपनी व्यवस्था को आगे लेकर जाते हैं। उन्होंने कहा कि हमें लोगों को संविधान में सुनिश्चित उनके अधिकारों के संबंध में जागरूक करने की आवश्यकता है लेकिन साथ ही उन्हें उनके कर्तव्यों के बारे में भी जानकारी देने की जरूरत है क्योंकि अधिकार और कर्तव्य एक-दूसरे से जुड़े हुए हैं। श्री सिंह ने कहा कि अपने अधिकारों के इस्तेमाल से पहले यह जरूरी है कि हम अपने कर्तव्यों का पालन करें। उन्होंने कहा कि इस अभियान के माध्यम से लोगों को यह जानकारी दी जानी चाहिये कि संविधान अनुषासन, विविधता में एकता, स्वतंत्रता, समानता, सार्वभौमिकता और सामाजिक एकता के आधारभूत मूल्यों के माध्यम से उनके जीवन को निर्देशित करता है। रक्षा मंत्री ने कहा कि न्यू इंडिया के निर्माण के लिए यह आवश्यक है। उन्होंने कहा कि महात्मा गांधी, स्वामी विवेकानंद, डॉ. बी. आर. आम्बेडकर और पंडित दीनदयाल उपाध्याय जैसे महान नेताओं से प्रेरित होकर हमें कृतसंकल्पित होकर संविधान के आदर्शों का अनुसरण करना चाहिये।
केन्द्रीय युवा कल्याण और खेल राज्य मंत्री  श्री किरण रिजिजू ने भी इस अवसर पर विचार व्यक्त किये।
18 नवम्बर से 13 दिसम्बर 2020 तक एक महीने का यह अभियान देश भर में नेशनल कैडेट कोर ,राष्ट्रीय सेवा योजना  नेहरू युवा केन्द्र संगठन , द भारत स्काउट्स एंड गाइड्स, हिन्दुस्तान स्काउट्स एंड गाइड्स एसोसिएशन और रेड क्रॉस जैसे देश के युवा संगठनों द्वारा संचालित किया जाएगा।
अभियान के मुख्य उद्देश्य जन साधारण के बीच संविधान के मूल सिद्धांतों और भावना के संबंध में जागरूकता लाना है। उन्हें भारत के संविधान में स्थापित मूल कर्तव्यों,जिम्मेदार और उत्पादक नागरिक के गुणों,भारत के संविधान के महत्व के बारे में बताना तथा समानता और सकारात्मक कार्यों पर डॉ. बी. आर. आम्बेडकर के संदेश का प्रचार-प्रसार करना है।
22 से 24 नवम्बर 2020 तक स्वयंसेवी युवाओं द्वारा देशव्यापी रक्तदान शिविर आयोजित किया जायेगा। अभियान के दौरान युवा सोशल मीडिया पर हैशटैग# इट्स माई ड्यूटी  और # मेराकर्तव्य  से लोगों को जोड़ेंगे। ई-मेल, मैसेज और बैनरों के माध्यम से भी जागरूकता फैलाई जाएगी। अभियान में प्रकृति के प्रति नागरिक की जिम्मेदारी को बढ़ावा देने के उद्देश्य से जागरूकता कार्यक्रमों के साथ घर तथा आस-पड़ोस में एक सप्ताह की सफाई मुहिम भी शामिल रहेगी।
रक्षा सचिव डॉ. अजय कुमार, युवा कल्याण सचिव सुश्री उषा शर्मा और एनसीसी के महानिदेशक ले. जनरल राजीव चोपड़ा ने भी वीडियो कॉन्फ्रेंस के माध्यम से संबोधित किया।
युवा कार्यक्रम एवं खेल मंत्रालय
श्री किरेन रिजिजू ने केन्द्रीय विद्यालय के छात्रों के साथ फिट इंडिया स्कूल सप्ताह का दूसरा संस्करण मनाया; उन्होंने कहा, "फिटनैस अब विद्यालय जीवन का एक अभिन्न अंग बन गया है"
केंद्रीय युवा कार्यक्रम और खेल राज्य मंत्री श्री किरेन रिजिजू ने 27 जनवरी, 2021 को "फिट इंडिया स्कूल सप्ताह" कार्यक्रम के दूसरे संस्करण का समापन समारोह में भाग लिया। इस अवसर पर भारतीय खेल प्राधिकरण  के महानिदेशक श्री संदीप प्रधान, युवा कार्यक्रम एवं खेल मंत्रालय में संयुक्त सचिव , श्री अतुल सिंह, केंद्रीय विद्यालय संगठन-केवीएस की आयुक्त सुश्री निधि पांडेय, केंद्रीय शिक्षा मंत्रालय में संयुक्त सचिव , श्री संतोष कुमार यादव और अन्य गणमान्य व्यक्ति भी उपस्थित थे।
"फिट इंडिया स्कूल सप्ताह" कार्यक्रम का जश्न मनाने के लिए, केंद्रीय विद्यालय नम्बर-2, नौसेना बेस, कोच्चि के छात्रों द्वारा कार्यक्रम का एक वर्चुअल माध्यम से सजीव प्रदर्शन किया गया। ऑनलाइन माध्यम से प्रस्तुत इस कार्यक्रम में विद्यार्थियों ने सूर्य नमस्कार, फ्री-हैंड एक्सरसाइज, एरोबिक्स, नृत्य, और एका-एक प्रदर्शन किया।
विद्यार्थियों के प्रदर्शन की सराहना करते हुए, श्री रिजिजू ने कहा, "जब हम फिट इंडिया अभियान का संचालन करते हैं, तो यह शिक्षा मंत्रालय, स्कूलों और भारत के लोगों, विशेष रूप से बच्चों द्वारा संचालित किया जा रहा है। मुझे यह देखकर बहुत खुशी हो रही है कि पूरे भारत में स्कूलों ने फिट इंडिया सप्ताह कार्यक्रम को अपनाया है। फिट इंडिया सप्ताह कार्यक्रम इस तरह से मनाया जा रहा है कि फिटनेस स्कूली जीवन का एक अभिन्न अंग बन गया है और मैं ऐसे सक्रिय और बुद्धिमान छात्रों के साथ जुड़ने पर इस अभियान को बहुत महत्वपूर्ण मानता हूं। व्यक्तिगत रूप से इस कार्यक्रम में भाग लेने के दौरान, एक व्यक्ति अलग आयाम और व्यावहारिक भावना का अनुभव कर सकता है। मैं यहाँ दिल्ली में बैठकर कोच्चि में स्कूल में फिट इंडिया स्कूल सप्ताह के उत्सव को महसूस कर रहा हूँ।”
फिट इंडिया स्कूल सप्ताह का दूसरा संस्करण 1 दिसंबर 2020 से शुरू हुआ था और इस संस्करण का समापन 31 जनवरी 2021 को होगा। यह बच्चों को उनकी दिनचर्या में शारीरिक गतिविधि और खेल को प्रोत्साहित करने के उद्देश्य से आयोजित किया गया था क्योंकि स्कूल पहली जगह है जहाँ बच्चों की अच्छी आदतें बनती हैं। इस आयोजन में पूरे भारत के 3.5 लाख से अधिक स्कूलों ने भाग लिया। इस आयोजन में देश भर के हजारों छात्रों से भागीदारी की सूचना प्रस्तुत की है।
कोविड-19 महामारी की वर्तमान स्थिति को देखते हुए, फिट इंडिया स्कूल सप्ताह के कार्यक्रम को वर्चुअल और वास्तविक माध्यम, दोनों तरह से आयोजित किया गया। फिट इंडिया स्कूल सप्ताह कार्यक्रम की शुरुआत पिछले वर्ष नवंबर में की गई थी और इस आयोजन में देश भर के 15,000 से अधिक स्कूलों ने भाग लिया था। कार्यक्रम में भाग लेने के लिये स्कूल फिट इंडिया वेबसाइट पर खुद को पंजीकृत करते हैं और फिट इंडिया स्कूल सप्ताह को मनाने के लिए आवंटित समय के दौरान एक सप्ताह का चयन करते हैं। कुछ फिटनेस गतिविधियां जो इस वर्ष के फिट इंडिया स्कूल सप्ताह कार्यक्रम का हिस्सा थीं उनमें एरोबिक्स, चित्रकला, प्रश्नोत्तरी/वाद-विवाद प्रतियोगिता, नृत्य और स्टेप-अप चैलेंज सहित कई अन्य गतिविधियाँ शामिल थीं।
सड़क परिवहन एवं राजमार्ग मंत्रालय
कौशल विकास की पहलों में सहयोग के लिए एनएचआईडीसीएल और एनएसडीसी के बीच सहमति पत्र पर हस्ताक्षर किए गए
एमडी, एनएचआईडीसीएल  और सीओओ एवं कार्यवाहक सीईओ, एनएसडीसी  के बीच 08.08.2022 को एक सहमति पत्र  पर हस्ताक्षर किए गए थे। इस एमओयू में एनएचआईडीसीएल और एनएसडीसी के बीच औपचारिक आधार पर संवाद सुनिश्चित किया गया है, और यह प्रधानमंत्री के कौशल विकास कार्यक्रम के लक्ष्यों और उद्देश्यों को साकार करने में महत्वपूर्ण भूमिका निभाएगा।
इस एमओयू का उद्देश्य भारत को ‘पूरी दुनिया की स्किल कैपिटल’ बनाने की दिशा में योगदान देने वाली अनगिनत पहल करने के लिए एनएचआईडीसीएल और एनएसडीसी के बीच सहयोग का ठोस आधार स्थापित करना है।
एनएचआईडीसीएल और एनएसडीसी दोनों ही अपने-अपने क्षेत्रों में प्रमुख राष्ट्रीय संगठन हैं और एक दूसरे की मदद करने के इरादे से अपनी सर्वश्रेष्ठ क्षमताओं और अधिकतम पारस्परिक सहयोग के साथ विभिन्न राष्ट्रीय उद्देश्यों को प्राप्त करने के लिए एक टीम के रूप में एक साथ काम करने के इच्छुक हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 152.89 करोड़ कोविड रोधी टीके लगाए जा चुके हैं
भारत में वर्तमान में 8,21,446 सक्रिय मामले
सक्रिय मामले वर्तमान में 2.29 प्रतिशत
स्वस्थ होने की दर वर्तमान में 96.36 प्रतिशत
पिछले 24 घंटों के दौरान 69,959 रोगी स्वस्थ हुए, देश भर में अभी तक कुल 3,45,70,131 मरीज स्वस्थ हुए
बीते चौबीस घंटे के दौरान 1,68,063 नए मामले सामने आए
दैनिक पॉजिटिविटी दर 10.64 प्रतिशत है
साप्ताहिक पॉजिटिविटी दर वर्तमान में 8.85 प्रतिशत है
अभी तक कुल 69.31 करोड़ जांचें की जा चुकी हैं
राज्यों में ओमिक्रोन वेरिएंट के मामले
|
|
क्रम संख्या
|
|
राज्य
|
|
ओमिक्रोन मामलों की संख्या
|
|
अस्पताल से छुट्टी/स्वस्थ हुए/स्थानांतरित मामले
|
|
1
|
|
महाराष्ट्र
|
|
1247
|
|
467
|
|
2
|
|
राजस्थान
|
|
645
|
|
402
|
|
3
|
|
दिल्ली
|
|
546
|
|
57
|
|
4
|
|
कर्नाटक
|
|
479
|
|
26
|
|
5
|
|
केरल
|
|
350
|
|
140
|
|
6
|
|
उत्तर प्रदेश
|
|
275
|
|
6
|
|
7
|
|
गुजरात
|
|
236
|
|
186
|
|
8.
|
|
तमिल नाडु
|
|
185
|
|
185
|
|
9.
|
|
हरियाणा
|
|
123
|
|
92
|
|
10.
|
|
तेलंगाना
|
|
123
|
|
47
|
|
11.
|
|
ओडिशा
|
|
74
|
|
8
|
|
12.
|
|
आंध्र प्रदेश
|
|
28
|
|
9
|
|
13.
|
|
बिहार
|
|
27
|
|
0
|
|
14.
|
|
पंजाब
|
|
27
|
|
16
|
|
15.
|
|
पश्चिम बंगाल
|
|
27
|
|
10
|
|
16.
|
|
गोवा
|
|
21
|
|
19
|
|
17.
|
|
मध्य प्रदेश
|
|
10
|
|
10
|
|
18.
|
|
असम
|
|
9
|
|
9
|
|
19.
|
|
उत्तराखंड
|
|
8
|
|
5
|
|
20.
|
|
मेघालय
|
|
5
|
|
4
|
|
21.
|
|
जम्मू-कश्मीर
|
|
4
|
|
4
|
|
22.
|
|
अंडमान और निकोबार द्वीप समूह
|
|
3
|
|
0
|
|
23.
|
|
चंडीगढ़
|
|
3
|
|
3
|
|
24.
|
|
पुद्दुचेरी
|
|
2
|
|
2
|
|
25.
|
|
छत्तीसगढ़
|
|
1
|
|
1
|
|
26.
|
|
हिमाचल प्रदेश
|
|
1
|
|
1
|
|
27.
|
|
लद्दाख
|
|
1
|
|
1
|
|
28.
|
|
मणिपुर
|
|
1
|
|
1
|
|
|
|
कुल
|
|
4,461
|
|
1,711
उप राष्ट्रपति सचिवालय
भारत के उपराष्ट्रपति ने दशहरे के शुभ अवसर पर सभी देशवासियों को हार्दिक बधाई दी
उन्होंने दशहरा उत्सव के दौरान कोविड-19 संबंधी स्वास्थ्य प्रोटोकॉल का पालन करने का आग्रह किया
मैं दशहरे के शुभ अवसर पर सभी देशवासियों को हार्दिक बधाई और शुभकामनाएँ देता हूँ।
देशभर में बड़े उत्साह और उमंग के साथ मनाया जाने वाला, यह पर्व बुराई पर अच्छाई की जीत का प्रतीक है और देवी दुर्गा द्वारा महिषासुर के रूप में समाज की कुवृत्तियों के विनाश का उत्सव है। यह त्योहार हमें भगवान राम के मर्यादापूर्ण जीवन की याद दिलाता है, वे एक आदर्श पुत्र, आदर्श पति और आदर्श राजा हैं और धर्म, सत्य, न्याय व नैतिकता के प्रतीक हैं।
दुर्गा पूजा, आयुध पूजा, शमी पूजा, गौरी पूजा, रावण के पुतले का दहन, बथुकम्मा और सरिमनु सहित विभिन्न उत्सव इस पर्व के भाग हैं।
दशहरा, परिजनों और स्वजनों से मिलने और उत्सव मनाने का अवसर होता है। लेकिन इस साल, COVID-19 वैश्विक महामारी के कारण, मैं सभी नागरिकों से यह आग्रह करता हूँ कि वे स्वास्थ्य और स्वच्छता प्रोटोकॉल और निर्देशों का सख्ती से पालन करते हुए दशहरे को पारंपरिक श्रद्धा के साथ सादगी से मनाएँ।
यह त्योहार राष्ट्र में शांति, सद्भाव और समृद्धि लाए।
रक्षा मंत्रालय
भारतीय वायुसेना ने 3 और 4 फरवरी, 2021 को ग्लोबल चीफ्स ऑफ एयर स्टॉफ सम्मेलन का आयोजन किया
भारतीय वायुसेना ने 3 और 4 फरवरी, 2021 को दो दिवसीय ग्लोबल चीफ्स ऑफ एयर स्टॉफ सम्मेलन की मेजबानी की। एयरो इंडिया 2021 के दूसरे और तीसरे दिन का विषय था ‘सुरक्षा और स्थिरता के लिए एयरोस्पेस की शक्ति का लाभ उठाना’। इस सम्मेलन का उद्घाटन रक्षा मंत्री श्री राजनाथ सिंह ने 3 फरवरी, 2021 को किया था। अपने उद्घाटन सम्मेलन में रक्षा मंत्री ने कहा कि सीएएस सम्मेलन दुनिया भर की वायु सेनाओं के प्रमुखों और वरिष्ठ गणमान्य व्यक्तियों को एक मंच पर लाया है और यह एयरोइंडिया के एक हिस्से के रूप में शानदार आयोजन है। इस सम्मेलन में मुख्य रूप से एयर पावर और संबंधित प्रौद्योगिकियों पर ध्यान केन्द्रित किया गया। चीफ ऑफ डिफेंस स्टॉफ जनरल बिपिन रावत की उद्घाटन सत्र में गरिमामयी उपस्थिति रही।
सभी अतिथियों का स्वागत करते हुए वायुसेना प्रमुख एयर चीफ मार्शल आरकेएस भदौरिया ने भागीदारी करने वाली वायु सेनाओं के बीच विचारों के आदान-प्रदान और बहुपक्षीय सहयोग बढ़ाने में इस सम्मेलन के महत्व को रेखांकित किया। उन्होंने इस क्षेत्र में शान्ति, स्थिरता और सुरक्षा सुनिश्चित करने के लिए एक महत्वपूर्ण सक्षमकर्ता के रूप में एयर पावर की भूमिका को दोहराया।
यह सम्मेलन कोविड-19 महामारी के कारण लागू किए गए प्रतिबंधों का निवारण करते हुए हाईब्रिड प्रारूप में आयोजित किया गया, जिसमें लगभग 50 देशों ने भाग लिया। 3 और 4 फरवरी के बीच इस सम्मेलन में 28 देशों की वायुसेनाओं के प्रमुख/ कमांडर शामिल हुए। इस सम्मेलन को एयरोस्पेस क्षेत्र में समकालीन प्रासंगिकता के विषयों पर श्रेष्ठ प्रक्रियाओं और विचारों के आदान-प्रदान के लिए आयोजित किया गया था। इस सम्मेलन में अमेरिका, यूरोप, मिडिल ईस्ट, पश्चिम एशिया, मध्य एशियाई गणराज्य, दक्षिण पूर्व एशिया, अफ्रीका, हिंद महासागर क्षेत्र और हिंद प्रशांत की वायु सेनाओं के साथ महाद्वीप के देशों ने भागीदारी की।
सीएएस सम्मेलन के तीन सत्रों ने एयरोस्पेस रणनीति युद्ध स्थल पर प्रभाव डालने वाली उभरती हुई प्रौद्योगिकियों और ग्लोबल कॉमन्स की स्थिरता एवं सुरक्षा से संबंधित महत्वपूर्ण मुद्दों पर विचार-विमर्श के लिए एक मंच उपलब्ध कराया।
इन सत्रों में विघटनकारी प्रौद्योगिकियों और नवाचारों, एशिया प्रशांत क्षेत्र में एयर पावर और एयर पावर एवं एयरोस्पेस रणनीति जैसे विषयों को संबोधित करने की योजना बनाई गई थी।
सीएएस ने सभी वायुसेना प्रमुखों तथा इस आयोजन में भाग ले रहे नामांकित देश, प्रतिनिधियों और शिष्टमंडलों का इस सम्मेलन के दौरान बहुमूल्य योगदान देने के लिए धन्यवाद दिया। उन्होंने कहा कि इस सम्मेलन से प्राप्त जानकारी वायु सेनाओं के बीच समझ और सहयोग को बढ़ाने में समर्थ बनाएंगी और बहुपक्षीय क्षमताओं को बढ़ाने में भी मदद करेगी।